हालसम्मको पुनर्निर्माण कार्यको मध्यावधि समीक्षा गर्ने योजना पनि प्राधिकरणले अघि सारेको छ । ‘पुनर्निर्माणका बाँकी कार्य आगामी दुई वर्ष चार महिनाभित्र सम्पन्न गर्ने गरी पुनर्निर्माण तथा पुन:स्थापनाको समयतालिकासहितको कार्य योजना बनाउने,’ प्राधिकरणको विज्ञप्तिमा भनिएको छ, ‘त्यसका लागि वित्तीय योजना तयार पार्ने कार्य अघि बढाइएको छ ।’ साथै बैठकले पुनर्निर्माणको काममा खटिने सबै कर्मचारी प्राधिकरणको मातहतमा ल्याउने निर्णय गरेको छ ।
